CELEX: 62019TN0790
Language: da
Date: 2019-11-13 00:00:00
Title: Sag T-790/19: Sag anlagt den 13. november 2019 – Novolipetsk Steel mod Europa-Kommissionen

13.1.2020   
            
            
               DA
            
            
               Den Europæiske Unions Tidende
            
            
               C 10/49
            
         
      Sag anlagt den 13. november 2019 – Novolipetsk Steel mod Europa-Kommissionen
      (Sag T-790/19)
      (2020/C 10/60)
      Processprog: engelsk
      
         Parter
      
      
         Sagsøger: Novolipetsk Steel PAO (Lipetsk, Rusland) (ved advokaterne P. Vander Schueren og E. Gergondet)
      
         Sagsøgt: Europa-Kommissionen
      
         Sagsøgerens påstande
      
      
                  —
               
               
                  Artikel 1 i Kommissionens gennemførelsesforordning (EU) 2019/1382 (1) annulleres, for så vidt som den vedrører sagsøgeren.
               
            
                  —
               
               
                  virkningerne af den anfægtede forordning opretholdes, indtil Kommissionen har vedtaget de til opfyldelse af Rettens dom nødvendige foranstaltninger i henhold til artikel 264, stk. 2, TEUF.
               
            
                  —
               
               
                  Europa-Kommissionen tilpligtes at betale sagsomkostningerne.
               
            
         Søgsmålsgrunde og væsentligste argumenter
      
      Til støtte for søgsmålet har sagsøgeren fremsat to anbringender.
      
                  1.
               
               
                  Med det første anbringende gøres gældende, at Kommissionen ikke havde kompetence og handlede i strid med artikel 1, stk. 1, i forordning (EU) 2015/477 (»kombineret virkning-forordningen«) (2) og artikel 9, stk. 5, i forordning (EU) 2016/1036 (»antidumpinggrundforordningen«) (3) ved at pålægge forskellige niveauer for antidumpingtold, alt efter om kontingenterne i henhold til beskyttelsesforanstaltningerne var opbrugt.
               
            
                  2.
               
               
                  Med det andet anbringende gøres gældende, at Kommissionen anlagde et åbenbart urigtigt skøn og handlede i strid med kombineret virkning-forordningens artikel 1, stk. 1, og grundforordningens artikel 9, stk. 5, ved kun at ændre antidumpingforanstaltningerne, når beskyttelsesforanstaltningerne var opbrugt.
               
            
         (1)  Kommissionens gennemførelsesforordning (EU) 2019/1382 af 2.9.2019 om ændring af visse forordninger om indførelse af antidumping- eller antisubsidieforanstaltninger over for visse stålprodukter omfattet af beskyttelsesforanstaltninger (EUT 2019, L 227, s. 1).
      
         (2)  Europa-Parlamentets og Rådets forordning (EU) 2015/477 af 11.3.2015 om de foranstaltninger, Unionen kan træffe med hensyn til den kombinerede virkning af antidumping- eller antisubsidieforanstaltninger sammen med beskyttelsesforanstaltninger (EUT 2015, L 83, s. 11).
      
         (3)  Europa-Parlamentets og Rådets forordning (EU) 2016/1036 af 8.6.2016 om beskyttelse mod dumpingimport fra lande, der ikke er medlemmer af Den Europæiske Union (kodifikation) (EUT 2016, L 176, s. 21).